Diari Oficial de la Generalitat Valenciana


Sumari del DOGV 8140, del 03-10-2017 (2017/8243)

RESOLUCIÓ de 29 d'agost de 2017, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 12/16-EAE Paterna i 75/16-EAE Monforte del Cid.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8140

Data del DOGV
:   03-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/8243


Data del document
:   29-08-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 29 d'agost de 2017, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 12/16-EAE Paterna i 75/16-EAE Monforte del Cid. [2017/8243]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, el qual estableix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
  
Publicar en el Diari Oficial de la Generalitat Valenciana els informes ambientals i territorials estratègics corresponents als expedients 12/16-EAE Paterna i 75/16-EAE Monforte del Cid.  
  
«Informe ambiental i territorial estratègic  
Tràmit: avaluació ambiental de la modificació puntual núm. 69 del Pla General de Paterna.  
Promotor: Ajuntament de Paterna.  
Autoritat substantiva: Comissió Territorial d'Urbanisme de València.  
Localització: terme municipal de Paterna (València).  
Expedient: 012 € 2016 € EAE.  
  
La Comissió d'Avaluació Ambiental, en la sessió realitzada el 27 de juliol de 2017, va adoptar l'acord següent:  
  
Vista la proposta de l'informe ambiental i territorial estratègic de la modificació puntual núm. 69 del Pla General de Paterna, en els termes següents:  
Amb data 27 de gener de 2016 ha tingut entrada en el Servei d'Avaluació Ambiental Estratègica una sol·licitud d'inici de l'avaluació ambiental i territorial estratègica de la modificació puntual núm. 69 del Pla General de Paterna.  
  
Documentació presentada  
La sol·licitud d'inici, juntament amb l'esborrany de l'instrument urbanístic, la va remetre el Servei Territorial d'Urbanisme de València.  
El 22 de febrer de 2016 es va realitzar un requeriment a l'Ajuntament on se sol·licitava el document inicial estratègic. El 21 de juny de 2016 es va reiterar la petició.  
Davant de la no-presentació d'aquest, l'1 de febrer de 2017 es va emetre una resolució de caducitat de l'expedient. El 9 de març de 2017 es va interposar un recurs d'alçada i es va presentar el document inicial estratègic. El 9 de juny de 2017, el secretari autonòmic va emetre una resolució on s'estimava el recurs i es reobria l'expedient.  
  
Planejament vigent  
El municipi de Paterna disposa de Pla General, aprovat definitivament en 1990. Es va iniciar la revisió d'aquest, havent-se emés el document de referència el 26 de febrer de 2013 (exp. 81/1804 HTC), encara que mitjançant ofici de 21 de gener de 2016 es va renunciar a continuar la seua tramitació.  
La parcel·la sobre la qual versa la modificació disposa d'estudi de detall aprovat per l'Ajuntament el 15 de novembre de 1990.  
La modificació puntual va ser sotmesa a informació pública el 3 de desembre de 2013 (publicació DOGV), però no hi ha documents de caràcter ambiental d'acord amb la legislació aplicable en aqueix moment (Llei 9/2006). Per això, si bé el document urbanístic s'acollirà a les especificacions de la LUV, el tràmit d'avaluació ambiental haurà de realitzar-se d'acord amb el que preveu la LOTUP.  
  
Objecte i justificació  
El Pla General considera l'àmbit d'actuació com a sòl urbà d'ús residencial destinat a unifamiliar aïllat. L'estudi de detall aprovat en 1990 va projectar dos nous vials que donaven accés a les parcel·les que es creaven. Aquesta ordenació detallada no s'ha desenvolupat ni materialitzat en l'actualitat.  
La proposta que es planteja pretén anul·lar aquesta ordenació i eliminar l'ús residencial de la parcel·la, i establir com a ús dominant el terciari recreativoesportiu d'ús privat a més de zones verdes públiques.  
  
La parcel·la es troba en el límit del Parc Tecnològic de Paterna i la Urbanització Mas Camarena de Bétera (confronta amb el seu club social). El nou ús actuaria com de transició entre l'ús industrial i el residencial i, a més, es conservaria una pineda existent, no en la seua totalitat però si més del que preveu el planejament vigent.  
Es defineix la fitxa de gestió de la UE1. Les seues característiques són:  
Superfície de l'àmbit: 22.284,94 m²  
Superfície terciària/esportivoprivada: 19.050,20 m²  
Superfície de zona verda pública: 3.127,20 m²  
Xarxa viària d'espai verd: 107,54 m²  
  
En l'actualitat la parcel·la està ocupada per un centre hípic i un llac artificial envoltat d'arbratge. L'àmbit està totalment urbanitzat amb els seus serveis urbanístics.  
Per a preservar l'arbratge de la parcel·la s'actua de dues maneres, d'una banda, es delimitarà una zona verda i, d'una altra banda, el 75 % de l'edificabilitat es concentrarà en les instal·lacions actuals del centre hípic.  
  
Consultes  
La Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP), ha sotmés la documentació aportada a consulta de les administracions següents:  
  
  
Consulta Informe Administració pública consultada  
23/02/16 13/06/16  
08/03/16 CHOVT: Subdirecció General d'Ordenació del Territori i Paisatge. (Paisatge)  
CHOVT: Subdirecció General d'Ordenació del Territori i Paisatge. (Inundabilitat)  
23/02/16 CHOVT. Servei Territorial d'Urbanisme de València.  
  
  
Nota: els informes rebuts es poden consultar en l'adreça web: www.agroambient.gva.es/eae  
  
Identificació i valoració dels possibles efectes sobre el medi ambient  
D'acord amb el que estipula l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, després de la consulta prèvia a les administracions públiques afectades a les quals fan referència els articles 48.d i 51.1 de la LOTUP.  
L'òrgan ambiental és la Generalitat Valenciana, i no és aplicable la modificació de l'article 115 de la LOTUP introduïda per la Llei 10/2015, atés que la documentació es va presentar en l'òrgan substantiu amb anterioritat a l'entrada en vigor de l'esmentada modificació.  
El Servei d'Infraestructura Verda i Paisatge emet un informe el 13 de juny de 2016 en el qual indiquen que no són previsibles efectes negatius sobre el paisatge, però que s'haurà d'incloure la massa arborada en la infraestructura verda.  
El 8 de març de 2016, el Servei d'Ordenació del Territori indica que l'àmbit no està afectat per risc d'inundació.  
De la tramitació d'altres expedients en aquest municipi es té coneixement de l'existència d'una ordenança municipal de protecció de l'arbratge en les transformacions urbanes. Haurà d'estudiar-se si és aplicable en fases posteriors de la tramitació.  
Realitzada l'anàlisi tècnica de la documentació presentada i consultada la cartografia temàtica de la Generalitat Valenciana, s'observa que la modificació proposada del Pla General no presenta afeccions negatives sobre el medi ambient, al contrari, s'elimina la construcció dels habitatges que estaven prevists al costat de l'ús industrial i es genera una zona de transició i es crea una zona verda.  
  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
Proposta d'acord  
Segons el que estableix l'article 51 de la LOTUP, per considerar, d'acord amb els criteris de l'annex VIII d'aquesta llei, que la modificació del pla avaluat no influeix en altres plans o programes i que no té incidència en el model territorial vigent en el municipi ni produeix increment en el consum de recursos es pot concloure que el procediment d'avaluació ambiental simplificada és suficient per a determinar que la proposta no té efectes significatius sobre el medi ambient.  
  
D'acord amb tot el que s'ha exposat, es resol emetre informe ambiental i territorial estratègic favorable en el procediment simplificat d'avaluació ambiental estratègica de la modificació puntual núm. 69 del Pla General de Paterna d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la modificació del Pla d'acord amb la seua normativa sectorial, si bé s'haurà de tindre en compte que:  
  
- La massa arborada s'haurà d'incloure en la infraestructura verda interna i connectar-la amb la d'escala municipal.  
- Respecte a l'ordenança municipal de protecció de l'arbratge, haurà d'incloure's en la documentació del Pla la justificació de l'aplicabilitat i la forma, si escau, de compliment.  
Segons el que estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera aprovat el pla en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què fa referència l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
Per tant, la Comissió d'Avaluació Ambiental acorda emetre un informe ambiental i territorial estratègic favorable en el procediment simplificat d'avaluació ambiental estratègica de la modificació puntual núm. 69 del Pla General de Paterna, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
  
Notificar als interessats que contra aquesta resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans de defensa que en el seu dret consideren pertinents.  
La qual cosa li notifique perquè en prenga coneixement i a l'efecte oportú.  
La qual cosa se certifica amb anterioritat a l'aprovació de l'acta corresponent i a reserva dels termes precisos que se'n deriven, de conformitat amb el que disposa l'article 18.2 de la Llei 40/2015, d'1 d'octubre, de règim jurídic del sector públic.  
  
València, 2 d'agost de 2017.- El secretari de la Comissió d'Avaluació Ambiental: José del Valle Arocas.»  
  
  
  
«Informe ambiental i territorial estratègic  
Tràmit: avaluació ambiental estratègica de la Modificació Puntual número 12 del Pla General.  
Promotor: Ajuntament de Monforte del Cid.  
Autoritat substantiva: Comissió Territorial d'Urbanisme i l'Ajuntament.  
Localització: Monforte del Cid (Alacant).  
Expedient: 075/1511-KKF.  
  
La Comissió d'Avaluació Ambiental, en sessió realitzada el 27 de juliol de 2017, va adoptar l'acord següent:  
Vista la proposta de l'informe ambiental i territorial estratègic de la modificació puntual número 12 del Pla General de Monforte del Cid, en els termes següents:  
  
A. Fonaments pels quals se sotmet la modificació a avaluació ambiental estratègica  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP), en la qual s'estableix (art. 46) que seran objecte d'avaluació ambiental i territorial estratègica ordinària els plans i programes, i també les seues modificacions, que s'adopten o aproven per una Administració pública i l'elaboració i aprovació del qual estiga exigida per una disposició legal o reglamentària o per acord del Consell.  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana estableix, en l'article 22, que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
En la LOTUP s'estableix (art. 46) que seran objecte d'aquesta avaluació ambiental i territorial estratègica ordinària els plans i programes, i també les seues modificacions, que s'adopten i aproven per una Administració pública i l'elaboració i aprovació del qual estiga exigida per una disposició legal o reglamentària o acord del Consell, complint els casos de l'apartat 1 de l'article esmentat.  
D'acord amb el que estipula l'article 46.3 de la LOTUP, l'òrgan ambiental determinarà si un pla o programa ha de ser objecte d'avaluació ambiental i territorial estratègica simplificada o ordinària, en els casos hi previstos i tenint en compte els criteris establits en l'annex VIII de la llei, tot això després de la consulta prèvia a les administracions públiques afectades i d'acord amb les fases de la tramitació exposades en l'article 49.  
  
B. Document inicial estratègic  
B.1. Documentació aportada  
Amb data 27 de setembre de 2016, el Servei Territorial d'Urbanisme d'Alacant va remetre al Servei d'Avaluació Ambiental Estratègica la modificació puntual número 12 del Pla General de Monforte del Cid motivada per la necessitat de resoldre la problemàtica següent, a l'efecte que es produïsca un pronunciament per part de l'òrgan ambiental:  
  
- Reduir l'amplària d'un vial de la xarxa primària (avinguda de los Pinos), que passaria de 18 a 11 m, així com la intersecció d'aquest amb el carrer Azagador. Aquesta reducció implica modificar la qualificació de determinats sòls, de manera que es redueix la xarxa viària, s'incrementa el jardí de la xarxa primària i es crea un nou equipament d'infraestructures de la xarxa secundària. També implica la modificació de la delimitació del sectors UBA-2.1 i UBA-2.2.  
La documentació remesa en suport paper i digital consisteix en:  
- Document inicial estratègic i esborrany del Pla de la modificació puntual número 12 del Pla General de Monforte del Cid.  
El 20 d'octubre de 2016 es comunica l'obertura de l'expedient a l'Ajuntament de Monforte del Cid (75/3154-WGK).  
  
B.2. Informació territorial  
El municipi de Monforte del Cid, situat a la comarca del Vinalopó Mitjà a la província d'Alacant, té una població de 7.807 habitants (segons l'IVE a 01.01.2013). La superfície del terme municipal és de 79,5 km². El municipi disposa, a més d'un nucli urbà principal, de la pedania d'Orito. Se situa a una altitud de 228 msnm i a una distància de 21 km d'Alacant.  
Limita amb els termes municipals d'Agost i Alacant, a l'est; Petrer, al nord; Novelda, a l'oest, i Aspe i Elx, al sud.  
Entre les serres més importants destaquen la Sierra del Cid, frontera amb les poblacions d'Elda i Petrer; la Sierra de las Águilas, prop dels límits amb la ciutat d'Alacant o el Portichol, de 330 msnm.  
El clima característic és el mediterrani, amb estius calorosos i hiverns temperats, i la temperatura mitjana anual és d'uns 20 ºC. El règim de pluges és prou irregular, però solen donar-se amb més freqüència a la tardor i la primavera, amb una pluviositat mitjana de 290 mm.  
  
  
B.3. Planejament vigent  
Antecedents  
El Pla General vigent en l'actualitat va ser aprovat inicialment per la Comissió Territorial d'Urbanisme, en sessió realitzada el dia 27 de maig de 2008 (publicat el 12 de setembre de 2008 en el BOP d'Alacant, supeditat al compliment d'observacions i habilitant la directora general d'Ordenació del Territori) i la posterior Resolució de la directora general d'Ordenació del Territori de data 19 de setembre de 2008, per la qual resol declarar definitivament aprovat l'expedient del Pla General d'Ordenació Urbana de Monforte del Cid, a excepció de les determinacions relatives als sectors de sòl urbanitzable sense ordenació detallada UZO-2 i UZO-5, que mantenen la suspensió acordada per la Comissió Territorial d'Urbanisme.  
  
Aquest acord i les normes urbanístiques (excepte les relatives a l'UZO-2 i UZO-5 van ser publicades en el Butlletí Oficial de la Província núm. 218, de 12 de novembre de 2008.  
En aquest pla general es definia el sector UBA-2 de sòl urbà industrial sotmés a programa d'actuació integrada. Amb data 28 de gener de 2013, la Comissió Territorial d'Urbanisme va aprovar definitivament la modificació puntual núm. 5 del Pla General, que consistia a dividir l'esmentat sector UBA-2 en tres sectors UBA-2.1, UBA-2.2 i UBA-2.3, a fi de facilitar el desenvolupament de l'àmbit. Aquesta aprovació i les ordenances de la modificació puntual van ser publicades en el BOPA de data 26 de novembre de 2013.  
  
  
  
El Sector UBA-2.1, UBA-2.2 i UBA-2.3, amb una superfície aproximada de 4,00, 1,87 i 2,04 ha, respectivament, se situa al nord del sòl urbà i amb les llindes següents:  
- Nord: av. de los Pinos (UBA-2.1 i UBA-2.2), camp de futbol (UBA-2.3) i autovia (UBA-2.1).  
- Sud: carrer Travesía de Camino Azagador (UBA-2.1).  
- Oest: camí Azagador (UBA-2.1 u UBA-2.2) i carrer de Blasco Ibáñez (UBA-2.3).  
- Est: autovia (UBA-2.1) i cementeri (UBA-2.3).  
  
Actual  
La qualificació urbanística dels sectors UBA-2.6 GPA-4.2 i UBA-2.3 és de sòl urbà d'ús industrial, sotmesos a programa d'actuació integrada.  
El Pla General vigent va ser avaluat ambientalment a partir de la Declaració d'impacte ambiental de 8 de gener de 2008 (exp. 122/06-AIA). En aquesta declaració s'especifica que només podrien desenvolupar-se els sectors de sòl urbanitzable que en el moment de la seua redacció disposaven d'aigua potable (i el desenvolupament de la resta de sectors quedava supeditat a l'obtenció de l'informe de l'organisme competent en matèria de recursos hídrics) i que són els que a continuació s'indiquen:  
- Sòl urbà consolidat: UBO-1, UBO-2, UBO-3.  
- Sòl urbà subjecte a actuació integrada: UBE-1, UBA-2 (modificat a UBA-2.1, UBA-2.2 i UBA-2.3), UBA-3, UBA-4, UBA-5. UBA-6, UBA-7, UBA-9 i UBA-10.  
- Sòl urbanitzable en execució: UZE-1, UZE-2, UZE-3, UZE-4, UZE-5 i UZE-6.  
- Sòl urbanitzable amb ordenació detallada: UZI-1, UZI-3, UZI-4, UZI-5, UZI-7 i el 52 % de la UZI-9.  
  
B.4. Objecte de la proposta de la modificació  
L'objecte de la modificació proposada és la definició d'una modificació puntual del Pla General (d'ara endavant, PG) que afecta l'ordenació estructural, i que consisteix en:  
1. Reducció de la intersecció de l'avinguda de los Pinos amb el carrer Azagador i la disminució de l'amplària d'un tram de l'avinguda de los Pinos, que és un viari de l'Ordenació Estructural, que com a conseqüència suposa també les següents modificacions.  
- La problemàtica principal es planteja en el vial perimetral del Sector UBA-2.2, d'una banda l'avinguda de los Pinos té, en el planejament actual, un ample de 18 m, quan el vial acaba en un pas subterrani de l'autovia d'ample inferior a 6 m.  
- D'altra banda, la intersecció de l'avinguda de los Pinos i el carrer Azagador, projectada en el PG és excessiva en superfície cosa que complica la canalització dels moviments. L'actual intersecció funciona perfectament, per tant, des del punt de vista del trànsit, és aconsellable reduir la proposta del PG.  
2. Canvi de la delimitació dels sectors UBA-2.1 i UBA-2.3.  
- Les modificacions anteriors del vial han donat lloc a canvis de zonificació en els sectors UBA-2.1 i UBA-2.2.  
3. Modificació de les fitxes de planejament i gestió dels sectors UBA-2.1, UBA-2.2 i UBA-2.3 com a conseqüència tant del canvi de definició com d'algun error detectat en les superfícies que figuren en les fitxes.  
- S'han detectat errors en les superfícies de les fitxes UBA-2.1, UBA-2.2 i UBA-2.3, que s'aprofita per a corregir en aquesta modificació.  
- Atés que els sectors UBA són sòl urbà sotmesos a programa d'actuació integrada, ja delimitats en les antigues NS com a sectors sotmesos a pla de reforma interior, per la seua mitjana-alta consolidació d'edificacions, s'ha considerat convenient reduir les reculades en la zona d'industrial aïllada, atés que hi ha moltes edificacions que no compleixen el que estableix el PG.  
Per tant, s'han de modificar tots els documents concordants del Pla General per a la completa definició de les modificacions més amunt esmentades.  
  
  
B.5. Justificació de la proposta de la modificació  
La modificació proposada consisteix bàsicament en la reducció de l'ample dels últims 180 m de l'avinguda de los Pinos, de 18 a 11 m. Aquest vial és de l'ordenació estructural. Així mateix, es redueix la intersecció de l'avinguda de los Pinos amb el carrer Azagador.  
La modificació del vial suposa la variació de les qualificacions de sòl següents.  
1. UBA-2.1  
- 826 m² de xarxa viària estructural a equipament ID estructural.  
- 281 m² de xarxa viària estructural a zona industrial en illa.  
- 7 m² de xarxa viària detallada a zona industrial en illa.  
- 68 m² de xarxa viària estructural a zona verda estructural.  
- 136 m² de xarxa viària estructural a xarxa viària detallada.  
- 12 m² de xarxa viària detallada a zona verda estructural.  
2. UBA-2.2  
- 175 m² de xarxa viària estructural a equipament ID estructural.  
- 500 m² de xarxa viària detallada a zona industrial aïllada.  
- 21 m² de xarxa viària estructural a xarxa viària detallada.  
- 33 m² de xarxa viària estructural a zona industrial en illa.  
  
D'altra banda, en modificar l'ample del vial es modifica també la delimitació dels sectors UBA-2.1 i UBA.2.2. A l'efecte de mantindre l'equilibri de les dotacions ordenat per l'article 63 de la LOTUP, amb la nova modificació de planejament plantejada, es qualifica en el sector UBA-2.1, una superfície de 285,4 m² de nou equipament d'infraestructures-serveis urbans (QI) de l'ordenació detallada, i en el sector UBA-2.2 es redueix l'edificabilitat en 915,60 m² de la zona industrial.  
  
Tot això fa modificar les fitxes de planejament i gestió d'ambdós sectors. I també les ordenances de les zones urbanístiques afectades: industrial aïllada i industrial en illa. Atés que en la zona industrial aïllada dels sectors hi ha moltes edificacions que no compleixen les reculades, s'aprofita per a reduir la reculada a vials de 5 a 3 metres, així com a suprimir-les en vials inferiors a 9 m d'amplària quan l'altra alineació no guardara les reculades per la zona en què es trobe, és a dir, industrial en illa i donar l'opció de suprimir la reculada a llindes de parcel·les contigües amb autorització del veí i inscripció de les condicions en el registre.  
Quan s'han fet els mesuraments dels sectors s'han detectat errors en les superfícies de les fitxes actualment vigents, tant d'ambdós sectors com de l'UBA-2.3. S'aprofita la modificació per a ajustar les superfícies en els tres sectors.  
  
B.6. Selecció d'alternatives proposades  
Les dues úniques alternatives existents són: deixar el vial com està planejat en el PG o escometre la seua reducció, tant en l'ample del tram final de l'avinguda de los Pinos, com la superfície de la intersecció de l'avinguda de los Pinos amb el carrer Azagador.  
Es considera la modificació com la solució més idònia, ja que fa un vial més funcional i un aprofitament millor del terreny, perquè no dedica a vial superfícies que no li són d'utilitat.  
  
C. Possibles efectes sobre el medi ambient  
Atés que aquest sector té avaluació ambiental a través de la declaració d'impacte ambiental del Pla General vigent de 8 de gener de 2008 (exp. 122/06-AIA), es considera que els efectes sobre el medi ambient ja van ser avaluats i que la modificació puntual plantejada no té efectes addicionals.  
  
D. Consultes realitzades  
La direcció general competent, com a òrgan ambiental, ha sotmés a consulta el document inicial estratègic, d'acord amb el que disposa l'article 51 de la LOTUP, a fi de definir el contingut de l'estudi ambiental i territorial estratègic (EATE), a les administracions següents perquè, si ho consideren oportú, hi formulen suggeriments:  
  
  
Consulta Informe Administració consultada  
 27/09/16 Conselleria d'Habitatge, Obres Públiques i Vertebració del Territori.  
Servei d'Urbanisme. Direcció Territorial d'Alacant.  
20/10/19 24/04/17 Conselleria d'Habitatge, Obres Públiques i Vertebració del Territori.  
SG d'Ordenació del Territori i Paisatge. Servei d'Infraestructura Verda i Paisatge  
20/10/16 28/04/17 Ministeri de Foment.  
Demarcació de Carreteres de la Comunitat Valenciana.  
  
  
Nota: els informes rebuts es publicaran en el web http://www.agroambient.gva.es/eae juntament amb el document d'abast.  
  
E. Valoració dels possibles efectes sobre el medi ambient  
Analitzat el document inicial estratègic i els informes rebuts, s'efectua la valoració dels possibles efectes d'aquesta modificació puntual número 12 del Pla General de Monforte del Cid, seguint els criteris de l'annex VIII de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana.  
Així, tenint en consideració les característiques de la modificació, amb aquesta es pretén reduir l'amplària d'un vial de la xarxa primària (avinguda de los Pinos) que passaria de 18 a 11 metres, i també la intersecció d'aquest amb el carrer Azagador. Aquesta reducció implica modificar la qualificació de determinats sòls, de manera que es redueix la xarxa viària, s'incrementa el jardí de la xarxa primària i es crea un nou equipament d'infraestructura de xarxa secundària. També implica la modificació de la delimitació dels sectors UBA-2.1 i UBA-2.2.  
Dit això, dels informes rebuts s'observen les consideracions següents tant de tipus legal com ambiental que tot seguit es descriuen:  
  
  
Urbanisme  
El 27 de setembre de 2016 es rep l'informe del Servei d'Urbanisme de la Direcció Territorial d'Alacant de la Conselleria d'Habitatge, Obres Públiques i Vertebració del Territori. En aquest es considera que la modificació proposada afecta l'ordenació estructural, ja que afecta la delimitació dels sectors i la xarxa primària i, per tant, d'acord amb l'article 44 de la LOTUP, la competència per a la seua aprovació correspon a la conselleria competent en matèria d'urbanisme.  
Des del punt de vista de les competències del Servei Territorial, no s'adverteix que la proposta contravinga la normativa urbanística d'aplicació.  
  
Ministeri de Foment. Carreteres  
El 18 de gener de 2017 es rep l'informe de l'Àrea de Conservació i Explotació d'Alacant de la Demarcació de Carreteres de la Comunitat Valenciana, que emet un informe favorable a la modificació proposada perquè es puga escometre la reducció de l'ample en els últims 180 m de l'avinguda de los Pinos, de 18 a 11 metres, amb pas inferior situat a l'altura del PK 218,440, marge dret de l'autovia d'Alacant A-31, al terme municipal de Monforte del Cid.  
  
Infraestructura verda i paisatge  
El 24 de juliol de 2017 es rep l'informe del Servei d'Infraestructura Verda i Paisatge en què s'informa que l'abast de la proposta no tindrà efectes significatius sobre el medi ambient.  
  
F. Determinació de l'existència d'efectes significatius  
Segons el que estableix l'article 46 de la LOTUP, l'òrgan ambiental ha de determinar si un pla o la seua modificació ha de ser objecte d'avaluació ambiental i territorial si es determina l'existència d'efectes significatius en el medi ambient, tenint en compte els criteris establits en l'annex VIII, si escau, després de la consulta prèvia a les administracions públiques afectades, i amb les consideracions a què fa referència l'article 51 de la LOTUP.  
A la vista de la documentació presentada, d'acord amb els criteris de l'annex VIII de la Llei 5/2014, de 25 de juliol, d'ordenació del territori, urbanisme i paisatge (LOTUP) es considera:  
Que la modificació puntual número 12 del Pla General de Monforte del Cid comporta una modificació menor sobre un sòl urbà que no afecta el model territorial ni representa efectes sobre el medi natural.  
  
Per tant, analitzada la documentació presentada i el seu objecte, els informes sectorials emesos, revisada la cartografia existent en el Sistema d'Informació Territorial d'aquesta conselleria, es pot determinar, respecte de la Modificació Puntual número 12 del PG de Monforte del Cid, que el procediment d'avaluació simplificada és suficient per a determinar que la modificació no té efectes significatius addicionals sobre el medi ambient als identificats en les avaluacions precedents.  
  
  
G. Proposta d'acord  
D'acord amb el que estableix l'article 51.2.b de la LOTUP, d'acord amb el que s'ha exposat es resol emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 12 del Pla General de Monforte del Cid, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació d'aquesta modificació d'acord amb la seua normativa sectorial, sempre que s'ajuste al que s'ha descrit en la documentació presentada, i també al que estableixen la legislació vigent, la DIA emesa al Pla General de 8 de gener de 2008 i els informes emesos respecte d'això.  
Segons el que estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'haguera aprovat la modificació puntual número 12 del Pla General de Monforte del Cid en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què fa referència l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
En vista de tot el que s'ha exposat anteriorment, la Comissió d'Avaluació Ambiental acorda emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 12 del Pla General de Monforte del Cid, per considerar que no té efectes significatius en el medi ambient.  
Notificar als interessats que contra aquesta resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret consideren pertinents.  
La qual cosa li notifique perquè en prenga coneixement i a l'efecte oportú.  
La qual cosa se certifica amb anterioritat a l'aprovació de l'acta corresponent i a reserva dels termes precisos que se'n deriven, de conformitat amb l'article 18.2 de la Llei 40/2015, d'1 d'octubre, de règim jurídic del sector públic.  
  
València, 3 d'agost de 2017.- El secretari de la Comissió d'Avaluació Ambiental: José del Valle Arocas.»  
  
València, 29 d'agost de 2017.- El director general de Medi Natural i d'Avaluació Ambiental: Antoni Marzo i Pastor.